### Beslutning

Sagens behandling udsat.

Rikke Thomsen og VVM-myndighedens forslag til det videre arbejde med planlægning og miljøvurdering for letbanens etape 2 til [adresse] Ø, Brabrand og Hinnerup.

### Resumé

[adresse] besluttede den 26. august 2015 at starte planlægningen for letbanens etape 2.

 Der er gennemført en idéfase for strækningen fra [adresse] til Brabrand samt en idéfase for strækningen fra [adresse] til Hinnerup, der planlægges sammen med [adresse].

 Indstillingen omhandler plan- og VVM-myndighedens afgrænsning af indholdet i miljøvurderingen, herunder valg og fravalg af hvilke linjeføringsalternativer, der miljøvurderes. Samtidig foreslås en styrkelse af myndighedsorganisationen til løsning af opgaven.

### Indstilling

At 1)    Teknik og Miljø bemyndiges til at tilpasse miljøvurderingerne (VVM) til projektets opdeling i delstrækninger, jf. parallel indstilling om projektafklaring.

 At 2)    Miljøvurderingerne for Brabrand-strækningen tilrettelægges med de fokuspunkter, herunder valg og fravalg af linjeføringsalternativer, som anbefales i afsnit 5.3.

 At 3)    Miljøvurderingerne for Hinnerup-strækningen gennemføres sammen med [adresse], og at der lægges særlig vægt på emnerne anbefalet i afsnit 5.1.

 At 4)    Miljøvurderingerne for strækningen til [adresse] Ø gennemføres som et selvstændigt delprojekt, og at der lægges særlig vægt på emnerne anbefalet i afsnit 5.2.

 At 5)    Der parallelt med miljøvurderingerne (VVM) udarbejdes forslag til kommuneplantillæg og eventuelle lokalplaner for letbane-deletaperne.

 At 6)    Myndighedsorganisationen styrkes med ét årsværk i tre år. Udgiften hertil på i alt 1,95 mio. kr. for perioden 2018-2020 finansieres af den tidligere givne anlægsbevilling til VVM-undersøgelse til letbanens etape 2 via en budgetoverførsel fra anlæg til driftskontoen.

### Sagens forløb

14-12-2017 Borgmesterens Afdeling påtegning
Fremsendes til Magistraten.
 Borgmesterens Afdeling gør opmærksom på, at det ikke er sædvanlig procedure, når der foreslås en bevilling til myndighedsbehandling finansieret af anlægsrammen.
 18-12-2017 Magistraten
Fremsendes til [adresse] med bemærkning, at Magistraten i mødet den 18. december 2017 anbefaler, at byrådet tiltræder Magistratsafdelingen for Teknik og Miljøs indstilling af 5. december 2017.

 Mie Kjeldsen, Rådmand Connie Schultz og Nicklas Mathiasen tog forbehold.

 Gurli Madsen var forhindret i at deltage i sagens behandling.
 10-01-2018 [adresse]
Fremsendes til Teknisk Udvalg til behandling i henhold til beslutning i byrådets møde den 10. januar 2018.

 Sagerne 17, 23 og 24 blev behandlet sammen.
 05-02-2018 Teknisk Udvalg
Sagens behandling udsat.